কুষ্টিয়া জেলা
কুষ্টিয়া জেলা (শুনুন) বাংলাদেশের দক্ষিণ-পশ্চিমাঞ্চলের খুলনা বিভাগের একটি প্রশাসনিক অঞ্চল।কুষ্টিয়া বাংলাদেশর ১৩শ বৃহত্তম শহর। এই জেলায় রয়েছে লালন শাহের মাজার, শিলাইদহ কুঠিবাড়ি। স্বাধীন বাংলাদেশের প্রথম বিশ্ববিদ্যালয় ইসলামী বিশ্ববিদ্যালয় কুষ্টিয়া জেলায় অবস্থিত। কুষ্টিয়া জেলাকে বাংলাদেশের সাংস্কৃতিক রাজধানী বলা হয়। বাংলাদেশের দ্বিতীয় বৃহত্তম শিল্পকলা একাডেমি কুষ্টিয়ায় অবস্থিত। শিল্প প্রতিষ্ঠানের দিক দিয়ে এ-জেলা খুবই গুরুত্বপূর্ণ।